MINDEORD

Karsten Anderson fra ORI har meddelt, at klubbens stifter og formand, Aase Fridrichen er død og skal begraves den 22.6. kl. 11 fra Over Dråby kirke ved Jægerspris.

Aase var gift med Carl Fridrichsen, som døde for flere år siden. Carl var i mange år formand for veteranudvalget i DAF, som det hed den gang. Carl og veteranudvalget besluttede i 2012, at jeg skulle efterfølge Carl, som måtte stoppe sin formandsgerning på grund af sygdom.

Aase og Carl var i mange år indbegrebet med ledelsen af veteranaktiviteterne i DAF. De deltog også meget aktivt i det internationale arbejde, som er forbundet med at være formand for veteranudvalget. De opbyggede et tæt samarbejde og et stort og personligt netværk i både det nordiske samarbejde og i det europæiske- og verdens-veteranforbundet. Carl som formand og Aase som sekretær for veteranudvalget. Det var Aase som skrev og udsendte alle informationerne til de danske veteraner gennem veterankartoteket og rejsebreve fra de internationale mesterskaber, som Carl selv deltog i. Sammen var de Danmarks delegation til de internationale forsamlinger, hvor veteranbestemmelser, konkurrenceregler og valg blev besluttet. Aase havde styr på alle veteranbestemmelser og atletikreglementet samt redigering af veteranernes hjemmeside.

Efter Carls død, så vi ofte Aase som atletikdommer, hvor hun var en dygtig hoveddommer og ofte jurymedlem.

I foråret fik Aase konstateret cancer i spiserøret og blev indlagt på Hillerød Sygehus for at få foretaget de nødvendige operationer i halsen. Operationen blev desværre ikke så vellykket, som forventet. Aase var bevidst om sin sygdom og om konsekvenserne af, at det snart var slut. Hun døde den 11.6. i hendes og Carls hjem i Jægerspris stille og roligt omgivet af den nærmeste familie.

Æret være hendes minde.

Knud Høyer

Formand for Master Komitéen